section_heading: Probijanje na scenu
paragraph_text: Godine 1971. imao je svoju prvu veliku muzejsku izložbu u Muzeju umjetnosti okruga Los Angeles, uvodeći boju u svoje radove prvi put. Godine 1980. Walker Art Center u Minneapolisu priredio je Closeovu prvu retrospektivu, Close Portraits, koja je putovala od Muzeja umjetnosti St Louisa u Missouriju, do Muzeja suvremene umjetnosti u Chicagu, do Whitney muzeja u New Yorku, gdje je retrospektiva zatvorena. Tijekom tog je razdoblja eksperimentirao sa svojim načinom slikanja. 1988. doživio je napadaj zbog kojeg je ostao paraliziran. Ovaj je događaj značio prekretnicu u njegovu životu. Nakon oporavka mijenja svoj način slikanja. Još jedna retrospektiva otvorena je u MoMA-i, New York, 1998. Prelazila je po SAD-u i završila u galeriji Hayward u Londonu, sljedeće godine.